ddrg/super_eurlex huggingface dataset:
Virallinen lehti nro C 287 , 30/10/1995 s. 0204



B4-1228, 1232, 1235, 1272 ja 1284/95 Päätöslauselma maanjäristyksestä Turkissa Euroopan parlamentti, joka A. on järkyttynyt 1. lokakuuta 1995 Länsi-Turkissa sijaitsevassa Dinarin kaupungissa tapahtuneen maanjäristyksen aiheuttamasta suuresta kuolleiden, loukkaantuneiden ja kodittomaksi jääneiden määrästä, B. on tietoinen huomattavista viestintävaikeuksista kyseisen alueen kanssa ja siitä, että huono sää on lisännyt kodittomien kärsimyksiä; Euroopan parlamentti, joka 1. Ilmaisee osanottonsa uhrien perheille ja solidaarisuutensa Turkin kansalle; 2. Kehottaa komissiota avustamaan Turkin viranomaisia ja Turkin Punaista puolikuuta, jotta varmistettaisiin erityisesti, että kodittomilla on riittävä suoja ennen talvea; 3. Pyytää komissiota ilmoittamaan parlamentille sen hätäaputoimien yksityiskohdat; 4. Pyytää komissiota lujittamaan yhteistyötä jäsenvaltioiden ja Turkin seismologisten keskusten välillä; 5. Kehottaa puhemiestään välittämään tämän päätöslauselman neuvostolle, komissiolle, Turkin hallitukselle, kansalliskokouksen puhemiehelle ja Dinarin kaupunginjohtajalle.
Virallinen lehti nro C 287 , 30/10/1995 s. 0208



B4-1266/95 Päätöslauselma Bulgariassa sijaitsevan Kozloduyn ydinvoimalan ykkösreaktorin uudelleenkäynnistämisestä aiheutuvasta vakavan onnettomuuden vaarasta Euroopan parlamentti, joka A. panee erittäin huolestuneena merkille, että Bulgarian viranomaiset ovat antaneet luvan käynnistää uudelleen Kozloduyn ydinvoimalan ykkösreaktorin ilman välttämättömiä ennakkotarkastuksia, B. ottaa huomioon, että paikalla vierailleet kansainväliset asiantuntijat ja ydinturvallisuuden alan arvostetut erikoiselimet kuten ISPN (Ranska) ja GRS (Saksa) katsovat, että ei voida sulkea pois reaktorin painekattilaan syntyvän halkeaman aiheuttaman vakavan onnettomuuden mahdollisuutta, C. katsoo, että seitsemän teollistuneimman valtion edustajien Bulgarian hallitukselle esittämät viralliset vetoomukset eivät vielä ole johtaneet toimenpiteisiin, D. katsoo, että tämä on hyvin vakava asia, joka vaarantaa kaikkien Euroopan kansalaisten turvallisuuden, Euroopan parlamentti, joka 1. Pyytää Bulgarian viranomaisia sulkemaan reaktorin välittömästi ja suorittamaan kaikki välttämättömät tarkastukset kansainvälisen tieteellisen yhteisön avustuksella; 2. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden hallituksille ja parlamenteille sekä Bulgarian hallitukselle.
Virallinen lehti nro C 323 , 04/12/1995 s. 0115



B4-1367, 1399 ja 1400/95 Päätöslauselma kahden ranskalaisen lentäjän Frédéric Chiffot'n ja José Souvignet'n kohtalosta Euroopan parlamentti, joka A. on huolissaan kahden ranskalaisen lentäjän kapteeni Frédéric Chiffot'n ja luutnantti José Souvignet'n kohtalosta, joiden koneen serbien yksiköt ampuivat alas Bosnia-Hertsegovinassa 30. elokuuta 1995, B. ottaa huomioon, että serbien joukot ovat ilmoittaneet olevansa vastuussa lentäjien vangitsemisesta, C. ottaa huomioon, että tapahtuman jälkeen lentäjät on vielä nähty hengissä ja valokuvattu ja että Serbian presidentti Slobodan Milosevic ilmoitti lokakuun 1995 alussa lentäjien olevan elossa ja ottavansa henkilökohtaisesti vastuun heidän kohtalostaan, D. on tietoinen, että sen jälkeen Serbian viranomaiset eivät enää ole antaneet lentäjistä tietoja ja ovat järjestelmällisesti olleet vaiti asiasta, vaikka huhut miesten mahdollisesta teloittamisesta vahvistuvat; Euroopan parlamentti, joka 1. Pyytää näiden kahden lentäjän välitöntä vapauttamista, joiden turvallisuuden presidentti Milosevic on luvannut taata; 2. Ilmaisee tukensa ja myötätuntonsa kapteeni Chiffot'n ja luutnantti Souvignet'n omaisille; 3. Tuomitsee Serbian viranomaisten täydellisen vaikenemisen serbien armeijan elokuussa 1995 vangitseman kahden ranskalaisen upseerin kohtalosta; 4. Pyytää neuvostoa ja komissiota järjestämään viipymättä tutkimuksen asiasta kaikin käytettävissä olevin keinoin; 5. Pyytää neuvostoa käyttämään kaikkia diplomaattisen painostuksen muotoja Serbian viranomaisia kohtaan, jotta nämä kiirehtivät tutkimuksen tekemistä kahden ranskalaislentäjän kohtalosta; 6. Kehottaa puhemiestään välittämään tämän päätöslauselman neuvostolle, komissiolle ja Jugoslavian liittotasavallan hallitukselle.
Virallinen lehti nro C 269 , 16/10/1995 s. 0181



B4-1158/95 Päätöslauselma myrskyvahingoista Koillis-Skotlannissa, Skotlannin ylämailla ja saarilla Euroopan parlamentti, joka A. ottaa huomioon, että tavallista voimakkaampi useita päiviä kestänyt sade on aiheuttanut vakavia vahinkoja Koillis-Skotlannissa ja Skotlannin ylämailla, B. ottaa huomioon maatalousmaata ja satoa välittömästi tämän ja jokien turvajärjestelmän vahingoittumisen vuoksi kohdanneet vahingot, Euroopan parlamentti, joka 1. Pyytää komissiota tutkimaan tilannetta ja keräämään tietoja vahinkojen laajuudesta; 2. Kehottaa muuttamaan yhteisön tuen puitteita Pohjois-Skotlannissa avustustoimenpiteisiin käytettävän lisärahoituksen järjestämiseksi ja tällaisen tuen ulottamiseksi tuhoja kärsineille alueille, joita tavoite 1 tai 5 b ei koske; 3. Kehottaa puhemiestään välittämään tämän päätöslauselman neuvostolle, komissiolle ja Ison-Britannian Skotlantia käsittelevälle ministeriölle (the Scottish Office).
Virallinen lehti nro C 269 , 16/10/1995 s. 0177



B4-1145/95 Päätöslauselma tulipaloista Kreikassa, Italiassa ja Portugalissa Euroopan parlamentti, joka A. ottaa huomioon niiden tulipalojen suuren määrän, jotka tuhosivat useita alueita Kreikassa heinäkuun lopulla ja elokuussa, mukaan lukien - muun muassa - Attikan luoteisosissa, Kreetan Rethimnonin alueella, Aigionin alueella Peloponnesoksella sekä Psachnan alueella Eubeassa vahinkoa tehneet tulipalot, joiden tuloksena tuhansia hehtaareja puuta ja viljelyalueita tuhoutui, B. ottaa huomioon erityisen tuhoisan tulipalon, joka tuhosi kyliä Argalastissa, Xinovrississa ja Pilionin Sykiassa viime elokuun 29. päivänä ja tuhosi tuhansia hehtaareja viljelyskelpoista maata ja oliivipuita, jotka olivat asukkaiden ainoa tulonlähde ja jotka olivat jo aiemmin joutuneet pakkasten ja tulipalojen kohteeksi, C. ottaa huomioon Italiassa raivonneiden tulipalojen suuren määrän, erityisesti Liguriassa, Sisiliassa ja Sardiniassa, D. ottaa huomioon Portugalin alueella tänä kesänä raivonneiden tulipalojen suuren määrän, Euroopan parlamentti, joka 1. Ilmaisee syvän osanottonsa ja myötätuntonsa asukkaita kohtaan; 2. Pyytää komissiota toimimaan yhteistyössä eri hallitusten ja paikallisten viranomaisten kanssa tavoitteena kehittää yhdenmukainen politiikka tulipalojen ehkäisemiseksi; 3. Pyytää Euroopan unionin niiden jäsenmaiden viranomaisia, joita tulipalot eniten koettelevat, toteuttamaan ennen kesäkausia aktiivista metsien puhdistuspolitiikkaa, niin että toimittaisiin pikemminkin ennalta ehkäisevästi kuin seurauksia korjaten; 4. Pyytää komissiota toimimaan yhteistyössä eri hallitusten ja paikallisten viranomaisten kanssa tavoitteena kehittää vahinkojen arviointia ja toteuttaa tilanteen parantamiseksi tarvittavat ehkäisevät toimenpiteet; 5. Pyytää komissiota myöntämään rahoitusapua niiden maiden asukkaille, jotka ovat eniten kärsineet tulipaloista; 6. Kehottaa puhemiestään välittämään tämän päätöslauselman neuvostolle, komissiolle, Portugalin, Kreikan ja Italian hallituksille sekä asianomaisille paikallisille viranomaisille.
Virallinen lehti nro C 287 , 30/10/1995 s. 0209



B4-1275/95 Päätöslauselma satovahingoista Kiatonin alueella Korinthiassa Euroopan parlamentti, joka A. ottaa huomioon elokuisen tuhoisan raemyrskyn, joka runteli viinitarhoja, oliivipuita jne. ja tuhosi täydellisesti tämän vuoden viini- ja oliivisadon Kiatonin alueella Korinthiassa, B. ottaa huomioon vuoden satoa sekä viiniköynnöksiä ja oliivipuita kohdanneen täydellisen tuhon, jolla on välittömät ja raskaat vaikutukset ympärillä olevien alueiden taloudelliseen elämään, C. ottaa huomioon, että tuhot ovat pakottaneet monet viljelijät ottamaan lisää lainaa, D. ottaa huomioon tuhojen korjaamisen kiireellisyyden, Euroopan parlamentti, joka 1. Ilmaisee täyden myötätuntonsa ja tukensa alueen viljelijöille; 2. Kehottaa komissiota ja Euroopan investointipankkia koordinoimaan toimensa yhteistyössä Kreikan hallituksen kanssa, laatimaan tarkan arvion tuhon laajuudesta sekä myöntämään taloudellista hätäapua alueen viljelijöille vahinkojen korvaamiseksi; 3. Kehottaa puhemiestään välittämään tämän päätöslauselman neuvostolle, komissiolle, Kreikan hallitukselle ja Korinthian alueviranomaisille.
Virallinen lehti nro C 109 , 01/05/1995 s. 0164



B4-0638, 0646 ja 0660/95 Päätöslauselma kuolemantuomioista Yhdysvalloissa Euroopan parlamentti joka A. muistuttaa aiemmista päätöslauselmistaan, joissa vastustetaan kuolemanrangaistuksen käyttöä yksittäisissä tapauksissa useissa eri maissa sekä yleisestä kuolemantuomion vastustuksestaan, B. on erittäin järkyttynyt Yhdysvalloissa lähiviikkoina toimeenpantavista lukuisista kuolemantuomioista, C. huolissaan siitä, että Pennsylvanian osavaltio aikoo 32 vuoden jälkeen palauttaa kuolemantuomioiden toimeenpanon teloittamalla 4.4. - 2.6. kolme miestä, vaikka kahden heistä, Martin Appelin ja Keith Zettlemeyerin, arvioidaan olevan henkisesti sairaita ja kolmas, Joseph Henry, on musta mies, jonka yksinomaan valkoisista koostuva valamiehistö tuomitsi valkoisen naisen murhasta, D. huolissaan siitä, että Floridan osavaltion kuvernööri on kieltäytynyt lykkäämästä Raleigh Porterin kuolemantuomion toimeenpanoa, vaikka silloin kun hänet vuonna 1979 tuomittiin kuolemaan kahdesta murhasta, valamiehistö äänesti yksimielisesti, että hänet olisi tuomittava elinkautiseen vankeuteen, ja sitten tuomari, jonka kerrottiin «käyttäneen messinkistä nyrkkirautaa ja hyväilleen pistoolia», kumosi tämän suosituksen, E. huolissaan siitä, että Georgian osavaltio aikoo toimeenpanna Nicholas Ingramin - joka on Iso-Britannian kansalainen, jolla on myös Yhdysvaltojen kansalaisuus - kuolemantuomion, vaikka Ingramin syyllisyydestä on vakavia epäilyjä, koska hänellä oli pidätettäessä samat vaatteet kuin murhapäivänä eikä niissä ollut veritahroja, ja lisäksi eloonjäänyt uhri kertoi murhaajalla olleen «pitkät hiukset ja karvainen rinta» eikä Ingramilla ole näitä ominaisuuksia, F. korostaa, että Porter on ollut kuolemaantuomittu vuodesta 1979, Zettlemeyer vuodesta 1980, Ingram vuodesta 1981 ja Henry vuodesta 1987 alkaen, Euroopan parlamentti joka 1. Vetoaa Floridan, Georgian ja Pennsylvanian osavaltioiden kuvernööreihin, jotta he käyttäisivät oikeuttaan lykätä kuolemantuomion toimeenpanoa niissä tapauksissa, joista he vastaavat; 2. Katsoo, että ihmisten pitäminen kuolemantuomion alaisina useita vuosia on julma ja epäinhimillinen rangaistus, joka on Yhdysvaltojen perustuslain vastainen; 3. Korostaa, että Floridassa ja Georgiassa käytetyn sähköteloituksen jälkeen elonmerkkejä voidaan havaita jopa puolen tunnin ajan; 4. Toistaa jälleen vastustavansa ehdottomasti kuolemanrangaistusta; 5. Vetoaa Yhdysvaltojen toimivaltaisiin viranomaisiin, jotta ne lykkäisivät kuolemantuomioiden toimeenpanoa ensiaskeleena kuolemanrangaistuksen täydelliseen poistamiseen Yhdysvalloissa; 6. Pyytää Yhdysvaltojen ja unionin suhteista vastaavaa valtuuskuntaansa ottamaan kuolemanrangaistuskysymyksen esille seuraavassa kokouksessa Yhdysvaltojen kongressin Euroopan parlamentin valtuuskunnan kanssa; 7. Kehottaa puhemiestään välittämään tämän päätöslauselman komissiolle, neuvostolle, Yhdysvaltojen kongressille, Floridan, Pennsylvanian ja Georgian kuvernööreille sekä Yhdysvaltojen korkeimmalle oikeudelle.
Virallinen lehti nro C 166 , 03/07/1995 s. 0131



B4-0882/95 Päätöslauselma vankien epäinhimillisestä kohtelusta Alabaman osavaltiossa Yhdysvalloissa Euroopan parlamentti, joka A. on erittäin huolestunut Alabaman osavaltion kuvernöörin tekemästä, huomattavaa taantumuksellisuutta osoittavasta toimenpiteestä hänen kahlittuaan yhteen ketjuilla sellaisia vankeja, jotka ovat rikoksen uusijoita ja jotka on jo henkilöstömenojen säästön ja rikosten uusimisen ehkäisyn vuoksi pakotettu työskentelemään valtion tietyömailla, B. ottaa huomioon, että rangaistusvankien kahlitseminen yhteen on kyseisille vangeille erittäin nöyryyttävää, C. on vakuuttunut siitä, ettei rikosten uusimista voida koskaan ehkäistä määräämällä vangeille julmia rangaistuksia, mikä on kaiken lisäksi kielletty Yhdysvaltojen perustuslaissa, D. on huolestunut näiden toimenpiteiden mahdollisesta mallivaikutuksesta toisille osavaltioille, joista monet ovat viime aikoina ottaneet vankiloissaan käyttöön toimenpiteitä, joiden seurauksena vankien elinolosuhteet ovat jo nyt heikentyneet, E. korostaa erityisesti huolestuttavaa tilannetta Yhdysvalloissa, jossa jatkuvasti pyritään uudistamaan menetelmiä vankien rankaisemiseksi, Euroopan parlamentti, joka 1. Kehottaa Alabaman osavaltion kuvernööriä lopettamaan edellä mainitut toimenpiteet välittömästi ja lopullisesti; 2. Kehottaa puhemiestään välittämään tämän päätöslauselman Alabaman osavaltion hallitukselle, Yhdysvaltojen presidentille ja jäsenvaltioiden hallituksille.
Virallinen lehti nro C 109 , 01/05/1995 s. 0166



B4-0685, 0703 ja 0714/95 Päätöslauselma Armenian ihmisoikeustilanteesta ja FRA Dashnaksutyun -puolueen kieltämisestä Euroopan parlamentti, joka A. ottaa huomioon, että Armenia on itsenäistymisestään 21. syyskuuta 1991 lähtien sitoutunut rakentamaan valtiota, jolla on demokraattiset vapaudet ja toimielimet, B. ottaa huomioon, että laki kieltää puolueita pitämästä johtavia elimiään ulkomailla tai kyseisten elimien koostumisen ulkomaalaisista, vaikka nämä olisivat alkuperältään armenialaisia, sekä Armenian puolueiden rahoittamisen ulkomaisista lähteistä, C. ottaa huomioon Armenian korkeimman oikeuden 13. tammikuuta 1995 tekemän päätöksen lakkauttaa oppositiopuolue FRA DACHNAKTSOUTIOUN kuuden kuukauden ajaksi, kun eduskuntavaalit pidetään heinäkuussa 1995; tämä päätös vahvistettiin 28. joulukuuta 1994 annetulla presidentin asetuksella, jolla kielletään tämä oppositiopuolue, jota syytetään tasavallan lain loukkaamisesta kansalaisjärjestöjen ja poliittisten organisaatioiden osalta, D. ottaa huomioon, että sananvapautta on loukattu asetuksella, jolla kielletään noin 12 lehteä, joiden joukossa ovat DACHNAKTSOUTIOUN-puoluetta kannattavat lehdet ja niiden uutistoimisto sekä eräät «riippumattomat lehdet», jotka viranomaisten mukaan ovat sidoksissa kyseiseen puolueeseen, E. ottaa huomioon «ihmisoikeusasianajajien» («Human Rights Advocates») vierailustaan Armenian tasavallassa 20. - 26. tammikuuta 1995 antaman selonteon, jossa todetaan, että 21 FRA-puolueen jäsentä on pidätetty joulukuun 1994 jälkeen epäiltyinä FRA-puolueen sisällä «oletettavasti» olevan salaisen terroristiryhmän jäsenyydestä, Euroopan parlamentti, joka 1. Katsoo, että oppositiopuolueiden kieltäminen loukkaa demokratian perusperiaatteita; katsoo kuitenkin, että kaikkien demokraattisten puolueiden on noudatettava maassaan voimassa olevia lakeja ja asetuksia; 2. Kehottaa näin ollen FRA DACHNAKTSOUTIOUN -puoluetta toteuttamaan tarvittavat toimenpiteet, kuten muut oppositiopuolueet, ollakseen laillinen siten, että sitä koskeva kielto voidaan välittömästi poistaa, ja poistaakseen samalla sen mahdollisuuden, että Armenian hallitus vetoaa voimassa olevaan lakiin estääkseen puolueen osallistumisen vaaleihin; 3. Katsoo, että kiellettyyn oppositiopuolueeseen liittyvä lehdistön sensuuri sekä joidenkin riippumattomien lehtien sensuuri loukkaavat sananvapautta, joka on demokraattisen järjestelmän ehdoton edellytys; 4. Pyytää Armenian viranomaisia harkitsemaan uudelleen päätöstään tiettyjä lehtiä koskevasta kiellosta ja sallimaan maan kaikkien poliittisten voimien osallistua vapaasti seuraaviin vaaleihin maan lakien noudattamiseksi; 5. Pyytää, että 21 syytettyä saavat mahdollisimman pian oikeudenmukaisen oikeuskäsittelyn, jossa kunnioitetaan puolustautumisoikeutta ja jossa kansainväliset tarkkailijat ovat läsnä; 6. Pitää myönteisenä puhemieskonferenssinsa päätöstä lähettää tarkkailijoita ennen heinäkuussa 1995 pidettäviä vaaleja tutkimaan vaalien valmistelun edellytyksiä; 7. Kehottaa puhemiestään välittämään tämän päätöslauselman neuvostolle, komissiolle ja Armenian hallitukselle.
Virallinen lehti nro C 126 , 22/05/1995 s. 0014



A4-0081/95 Päätöslauselma ehdotuksesta Euroopan parlamentin päätökseksi rahoitusnäkymien mukauttamisesta täytäntöönpanoedellytyksiä vastaaviksi (29. lokakuuta 1993 tehdyn toimielinten välisen sopimuksen 10 kohdan mukaisesti) (SEC(95)0274 - C4-0139/95) Euroopan parlamentti, joka - ottaa huomioon komission budjettivallan käyttäjälle tekemän ehdotuksen (SEC(95)0274 - C4-0139/95), - ottaa huomioon 4. huhtikuuta 1995 käydyn kolmenkeskisen vuoropuhelun tulokset, - ottaa huomioon talousarviota koskevasta kurinalaisuudesta ja talousarviomenettelyn parantamisesta 29. lokakuuta 1993 tehdyn sopimuksen ((EYVL C 331, 7.12.1993, s. 1)), - ottaa huomioon budjettivaliokunnan mietinnön (A4-0081/95), 1. Hyväksyy liitteenä olevan yhteisen päätöksen; 2. Kehottaa puhemiestään välittämään tämän päätöksen neuvostolle ja komissiolle. LIITEPäätös rahoitusnäkymien mukauttamisesta täytäntöönpanoedellytyksiä vastaaviksi 29. lokakuuta 1993 tehdyn toimielinten välisen sopimuksen 10 kohdan mukaisesti Euroopan parlamentti ja Euroopan unionin neuvosto, jotka- ottavat huomioon talousarviota koskevasta kurinalaisuudesta ja talousarviomenettelyn parantamisesta tehdyn toimielinten välisen sopimuksen 10 kohdan ((EYVL N 331, 7.12.1993, s. 1)), - ottavat huomioon komission ehdotuksen, - katsovat, että rahoitusnäkymät on mukautettava varainhoitovuoden 1994 talousarvion täytäntöönpanoedellytysten mukaisiksi, OVAT PÄÄTTÄNEET SEURAAVAA: Ainoa artikla 1. Rahoitusnäkymien otsakkeen 2 alaotsakkeen «rakennerahastot» maksusitoumusmäärärahojen enimmäismäärää nostetaan 869 miljoonalla eculla vuonna 1996 ja 869 miljoonalla eculla vuonna 1997 käypähintaisesti. 2. Rahoitusnäkymissä olevien maksumäärärahojen enimmäismäärää kokonaisuudessaan nostetaan 935 miljoonalla eculla vuonna 1996, 696 miljoonalla eculla vuonna 1997, 434 miljoonalla eculla vuonna 1998 ja 173 miljoonalla eculla vuonna 1999 käypähintaisesti. Brysselissä Euroopan parlamentin puolesta Euroopan unionin neuvoston puolesta
152.

toteaa, että vuonna 2020 momentin 4 0 3 määrärahat käytettiin seuraavasti (19): Säätiö (2020) Lyhenne Liittyy puolueeseen Omat varat EP:n lopullinen avustus Tulot yhteensä EP:n avustuksen osuus (%) tuki-kelpoisista kustan-nuksista (enintään 95 %) Tulojen ylijäämä (siirto varaukseen tai tappio) Eurooppa-tutkimuksen Wilfried Martens -keskus WMCES PPE 296 292 3 947 722 4 244 014 95 23 529 Foundation for European Progressive Studies -säätiö FEPS PSE 328 973 4 555 512 4 884 485 95 35 590 Euroopan liberaali-foorumi ELF ALDE 298 273 2 710 157 3 008 430 95 136 821 Green European Foundation -säätiö GEF EGP 116 727 1 965 047 2 081 774 95 7 093 Transform Europe TE EL 69 685 1 102 913 1 172 598 95 6 805 Institute of European Democrats -säätiö IED EDP 25 517 448 110 473 627 95 0 Coppieters-säätiö Coppieters EFA 63 243 515 401 578 644 95 19 056 New Direction – Foundation for European Reform ND ECR 183 131 1 678 350 1 861 481 95 61 993 Sallux SALLUX ECPM 21 278 299 291 320 569 95 3 307 Association pour l'Identite et Democratie Fondation ID-säätiö ID 35 501 456 075 491 576 95 – Yhteensä 1 438 620 17 678 578 19 117 198 294 193
20.

panee lisäksi tilintarkastustuomioistuimen kertomuksesta merkille, että osallistujavaltioiden kansallisten rahoitusviranomaisten käyttämien menetelmien ja menettelyjen huomattava vaihtelu ei anna yhteisyritykselle mahdollisuutta laskea yhtä luotettavaa painotettua virhetasoa tai jäännösvirhetasoa seitsemännen puiteohjelman maksujen osalta; panee merkille, että seitsemännen puiteohjelman hankkeissa yhteisyritys suoritti vuonna 2020 maksuja 14 287 435 euroa (vuonna 2019 vastaava määrä oli 20 305 796 euroa), joka vastasi 7,7:ää prosenttia yhteisyrityksen toimintamenoihin liittyvien maksujen kokonaismäärästä vuonna 2020 (vuonna 2019 vastaava osuus oli 11,2 prosenttia); panee merkille, että tilintarkastustuomioistuin sovelsi näihin maksuihin jäännösvirhetasoa, jonka tutkimuksen ja innovoinnin pääosasto oli määrittänyt koko seitsemännen puiteohjelman osalta ja joka vuoden 2020 lopussa oli 3,51 prosenttia; panee merkille yhteisyrityksen vastauksen, jonka mukaan se on toteuttanut toimia tämän toistuneen havainnon korjaamiseksi ja pitää näitä toimia (vuosittaiset kansallisen rahoitusviranomaisen kirjalliset lausunnot) riittävinä, minkä budjettivallan käyttäjä on vahvistanut, ja jonka mukaan yhteisyritysten perustamisasetuksissa säädetään, että ARTEMIS/ENIAC-osakasvaltiot voivat suorittaa tarpeellisina pitämiään muita tarkastuksia ja tilintarkastuksia kansallisen rahoituksen saajien keskuudessa ja niiden on tiedotettava tuloksista ARTEMIS/ENIAC-yhteisyritykselle;
13.

suhtautuu myönteisesti säätiön työhön, jossa analysoitiin covid-19-pandemian vaikutuksia elämään ja työhön EU:ssa ja jota varten laadittiin verkkokysely ”Living, working and COVID-19” sekä kertomus ”Impact of COVID-19 on young people in the EU”;
26.

panee tyytyväisenä merkille keskuksen pyrkimykset ympäristöystävällisten työskentelypuitteiden luomiseksi sekä kaikki toimet, joita keskus on toteuttanut hiilijalanjälkensä ja energiankulutuksensa pienentämiseksi ja paperittoman työnkulun kehittämiseksi; panee merkille vuoden 2019 vastuuvapausmietinnön kustannustehokkuutta ja ympäristöystävällisiä käytäntöjä koskevien huomautusten seurannan osalta, että keskuksen toimistorakennus on peräisin 1800-luvulta ja että mahdollisuudet tilojen energiatehokkuuden parantamiseksi ovat siksi rajalliset; panee merkille, että keskus on osana ympäristöjärjestelmäänsä sitoutunut jatkuvasti parantamaan yleistä energiatehokkuuttaan korvaamalla rakennuksessa tiettyjä ikkunoita ja siirtymällä toimintoperusteiseen työtilaan useissa kerroksissa, mikä parantaa energiatehokkuutta pinta-alayksikköä kohti; panee lisäksi merkille, että keskus ostaa 100 prosenttia sähköstä uusiutuvista energialähteistä; kehottaa keskusta tiedottamaan vastuuvapauden myöntävälle viranomaiselle asian edistymisestä;
31.

panee tyytyväisenä merkille, että Yhdistynyt kuningaskunta on edelleen sitoutunut maksamaan kaikki nykyisen monivuotisen rahoituskehyksen ja aiempien rahoitusnäkymien mukaiset velvoitteensa ikään kuin se olisi edelleen jäsenvaltio, kuten sopimukseen Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä (”erosopimus”) on kirjattu; panee merkille myös, että erosopimuksessa todetaan, että Yhdistynyt kuningaskunta on edelleen sopimuspuolena EKR:ssa yhdennentoista EKR:n ja kaikkien aiempien kehitysrahastojen päättämiseen asti ja sillä on tältä osin samat velvollisuudet kuin jäsenvaltioilla sen sisäisen sopimuksen nojalla, jolla rahasto on perustettu, sekä aiemmista EKR:ista johtuvat velvollisuudet niiden päättämiseen asti ja että Yhdistyneellä kuningaskunnalla on oikeus osallistua EKR-komiteaan tarkkailijana ilman äänioikeutta;
D.

ottaa huomioon, että hakemus perustuu EGR-asetuksen 4 artiklan 2 kohdan toimintakriteereihin, joiden mukaan poikkeuksellisissa olosuhteissa, erityisesti kun on kyse kollektiivisista hakemuksista, joissa on mukana pk-yrityksiä, hakemus voidaan kelpuuttaa, vaikka asetuksen 4 artiklan 1 kohdassa asetetut ehdot eivät täyty kokonaan, jos irtisanomisilla on vakava vaikutus työllisyyteen ja paikalliseen, alueelliseen tai kansalliseen talouteen;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (2) (varainhoitoasetus),
31.

toteaa vastuuvapauden myöntävän viranomaisen sisäisen tarkastuksen kertomukseen viranomaisen tulonmuodostuksesta ja toimintoperusteisesta johtamisesta (Revenues and Activity Based Management in the European Securities and Market Authority) liittyvien kommenttien ja huomautusten valossa, että sovitut asiaan liittyvät toimet on toteutettu;